CELEX: 32005L0021
Language: el
Date: 2005-03-07 00:00:00
Title: Οδηγία 2005/21/ΕΚ της Επιτροπής, της 7ης Μαρτίου 2005, για την προσαρμογή στην τεχνική πρόοδο της οδηγίας 72/306/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες των οχημάτωνΚείμενο που παρουσιάζει ενδιαφέρον για τον ΕΟΧ

8.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 61/25
            
         
      ΟΔΗΓΊΑ 2005/21/ΕΚ ΤΗΣ ΕΠΙΤΡΟΠΉΣ
   
   της 7ης Μαρτίου 2005
   για την προσαρμογή στην τεχνική πρόοδο της οδηγίας 72/306/ΕΟΚ του Συμβουλίου περί προσεγγίσεως των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες των οχημάτων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 72/306/ΕΟΚ του Συμβουλίου, της 2ας Αυγούστου 1972, περί προσεγγίσεως των νομοθεσιών των κρατών μελών σχετικά με τα μέτρα που πρέπει να λαμβάνονται κατά της εκπομπής ρύπων από τους πετρελαιοκινητήρες των οχημάτων (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Η οδηγία 72/306/ΕΟΚ είναι μια από τις επιμέρους οδηγίες στο πλαίσιο της διαδικασίας εγκρίσεως τύπου που προβλέπεται στην οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (2).
            
         
               (2)
            
            
               Κατά συνέπεια, οι διατάξεις που προβλέπονται στην οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές μονάδες των οχημάτων ισχύουν για την οδηγία 72/306/EOK.
            
         
               (3)
            
            
               Το άρθρο 9 παράγραφος 2 της οδηγίας 70/156/ΕΟΚ, όπως τροποποιήθηκε από την οδηγία 92/53/ΕΟΚ (3), προβλέπει την ισοδυναμία μεταξύ των επιμέρους οδηγιών και των αντίστοιχων κανονισμών της Οικονομικής Επιτροπής των Ηνωμένων Εθνών για την Ευρώπη (UN-ECE). Είναι, επομένως, απαραίτητο να ευθυγραμμιστούν οι τεχνικές διατάξεις που αφορούν τη φωτεινή πηγή του αδιαφανόμετρου που χρησιμοποιείται για τη μέτρηση της αδιαφάνειας των καυσαερίων με τον κανονισμό 24 της UN-ECE και τα διεθνή πρότυπα. Είναι επίσης απαραίτητο να ευθυγραμμιστεί το καύσιμο που χρησιμοποιείται για τη μέτρηση της αδιαφάνειας των καυσαερίων με το καύσιμο που επιτρέπεται για τη μέτρηση των εκπομπών, σύμφωνα με την οδηγία 88/77/ΕΟΚ του Συμβουλίου (4).
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα προς τη γνώμη της επιτροπής για την προσαρμογή στην τεχνική πρόοδο, που συγκροτήθηκε βάσει της οδηγίας 70/156/ΕΟΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παραρτήματα της οδηγίας 72/306/ΕΟΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   Με ισχύ από τις 9 Μαρτίου 2006, τα κράτη μέλη:
   
               —
            
            
               δεν θα πρέπει πλέον να χορηγούν έγκριση τύπου ΕΚ σύμφωνα με το άρθρο 4 παράγραφος 1 της οδηγίας 70/156/ΕΟΚ, και
            
         
               —
            
            
               δύνανται να αρνούνται τη χορήγηση εθνικής έγκρισης τύπου,
            
         για ένα νέο όχημα, για λόγους σχετικούς με την εκπομπή ρύπων από πετρελαιοκινητήρες, εφόσον δεν πληροί τις διατάξεις της οδηγίας 72/306/ΕΟΚ, όπως τροποποιείται από την παρούσα οδηγία.
   Η παρούσα οδηγία δεν ακυρώνει τυχόν έγκριση που είχε χορηγηθεί βάσει της οδηγίας 72/306/ΕΟΚ ούτε αποκλείει την επέκταση τέτοιων εγκρίσεων δυνάμει της οδηγίας βάσει της οποίας είχαν χορηγηθεί αρχικά.
   Άρθρο 3
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 8 Μαρτίου 2006. Πληροφορούν αμέσως την Επιτροπή σχετικά. Εφαρμόζουν την παρούσα οδηγία από τις 9 Μαρτίου 2006.
   Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αυτής καθορίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή τις ουσιώδεις διατάξεις του εθνικού δικαίου τις οποίες θεσπίζουν στον τομέα που καλύπτεται από την παρούσα οδηγία.
   Άρθρο 4
   Η παρούσα οδηγία τίθεται σε ισχύ την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.
   
      Βρυξέλλες, 7 Μαρτίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 190 της 20.8.1972, σ. 1· οδηγία όπως τροποποιήθηκε τελευταία από την οδηγία 97/20/ΕΚ της Επιτροπής (ΕΕ L 125 της 16.5.1997, σ. 21).
   
      (2)  ΕΕ L 42 της 23.2.1970, σ. 1· οδηγία όπως τροποποιήθηκε τελευταία από την οδηγία 2004/104/ΕΚ της Επιτροπής (ΕΕ L 337 της 13.11.2004, σ. 13).
   
      (3)  ΕΕ L 225 της 10.8.1992, σ. 1.
   
      (4)  ΕΕ L 36 της 9.2.1988, σ. 33· οδηγία όπως τροποποιήθηκε τελευταία από την οδηγία 2001/27/ΕΚ της Επιτροπής (ΕΕ L 107 της 18.4.2001, σ. 10).
   
      ΠΑΡΑΡΤΗΜΑ
      Ο κατάλογος των παραρτημάτων μεταξύ των άρθρων και του παραρτήματος I της οδηγίας 72/306/ΕΟΚ αντικαθίσταται ως εξής:
      
         
            «ΚΑΤΑΛΟΓΟΣ ΠΑΡΑΡΤΗΜΑΤΩΝ
            
                        Παράρτημα I:
                     
                     Ορισμοί, αίτηση έγκρισης τύπου ΕΚ, χορήγηση έγκρισης τύπου ΕΚ, σύμβολο της διορθωμένης τιμής του συντελεστή απορρόφησης, διατάξεις και δοκιμές, τροποποιήσεις του τύπου, συμμόρφωση παραγωγής
                  
                        
                           Προσάρτημα 1:
                        
                     
                     Πληροφοριακό έγγραφο
                  
                        
                           Προσάρτημα 2:
                        
                     
                     Πιστοποιητικό έγκρισης τύπου
                  
                        Παράρτημα II:
                     
                     Παράδειγμα του συμβόλου της διορθωμένης τιμής του συντελεστή απορρόφησης
                  
                        Παράρτημα III:
                     
                     Δοκιμή σε σταθεροποιημένους ρυθμούς λειτουργίας επί της καμπύλης πλήρους φορτίου
                  
                        Παράρτημα IV:
                     
                     Δοκιμή σε ελεύθερη επιτάχυνση
                  
                        Παράρτημα V:
                     
                     Οριακές τιμές που εφαρμόζονται κατά τη διάρκεια των δοκιμών σε σταθεροποιημένους ρυθμούς λειτουργίας
                  
                        Παράρτημα VI:
                     
                     Χαρακτηριστικά των αδιαφανόμετρων
                  
                        Παράρτημα VII:
                     
                     Εγκατάσταση και χρησιμοποίηση του αδιαφανόμετρου»
                  
      
      ΤΡΟΠΟΠΟΙΗΣΕΙΣ ΣΤΟ ΠΑΡΑΡΤΗΜΑ I ΤΗΣ ΟΔΗΓΙΑΣ 72/306/ΕΟΚ
      
                  1.
               
               
                  
                               
                           
                           
                              Στο τμήμα 5.2.2.1, το «Παράρτημα VI» αντικαθίσταται από το «Παράρτημα V».
                           
                        
                               
                           
                           
                              Στο τμήμα 5.3.2, το «Παράρτημα VI» αντικαθίσταται από το «Παράρτημα V».
                           
                        
                               
                           
                           
                              Στο τμήμα 5.4, το «Παράρτημα VII» αντικαθίσταται από το «Παράρτημα VI».
                           
                        
                               
                           
                           
                              Στο τμήμα 7.2.1.2, το «Παράρτημα VI» αντικαθίσταται από το «Παράρτημα V».
                           
                        
            ΤΡΟΠΟΠΟΙΗΣΕΙΣ ΣΤΟ ΠΑΡΑΡΤΗΜΑ III ΤΗΣ ΟΔΗΓΙΑΣ 72/306/ΕΟΚ
      
                  2.
               
               
                  
                               
                           
                           
                              Το τμήμα 3.2. αντικαθίσταται από το ακόλουθο κείμενο:
                              
                                 «3.2.   Καύσιμο
                                 Θα πρέπει να χρησιμοποιείται το καύσιμο αναφοράς που καθορίζεται στο παράρτημα IV της οδηγίας 88/77/ΕΟΚ, όπως τροποποιήθηκε τελευταία, και το οποίο είναι κατάλληλο όσον αφορά τις οριακές τιμές εκπομπών για τις οποίες δοκιμάζεται το όχημα ή η μηχανή προκειμένου να λάβει έγκριση τύπου.»
                              
                           
                        
                               
                           
                           
                              Στο τμήμα 3.4, το «Παράρτημα VII» αντικαθίσταται από το «Παράρτημα VI» και το «Παράρτημα VIII» αντικαθίσταται από το «Παράρτημα VII».
                           
                        
                               
                           
                           
                              Στο τμήμα 4.2, το «Παράρτημα VI» αντικαθίσταται από το «Παράρτημα V».
                           
                        
            
                  3.
               
               
                  Το παράρτημα V διαγράφεται.
               
            
                  4.
               
               
                  Το παράρτημα VI γίνεται παράρτημα V.
               
            
                  5.
               
               
                  Το παράρτημα VII γίνεται παράρτημα VI.
                  Το τμήμα 3.3. αντικαθίσταται από το ακόλουθο κείμενο:
                  «3.3.   Φωτεινή πηγή
                  Η φωτεινή πηγή πρέπει να αποτελείται από ένα λαμπτήρα πυρακτώσεως του οποίου η θερμοκρασία χρώματος κυμαίνεται από 2 800 έως 3 250 K ή μια δίοδο εκπομπής πράσινου φωτός (LED) με κορυφή φάσματος σε μήκος κύματος μεταξύ 550 και 570 nm. Η φωτεινή πηγή προστατεύεται από την επικάθιση αιθάλης με μέσα που δεν επηρεάζουν το μήκος της οπτικής διαδρομής πέραν των προδιαγραφών του κατασκευαστή.»
               
            
                  6.
               
               
                  Το παράρτημα VΙΙΙ γίνεται παράρτημα VΙΙ.
                  Στα σημεία 2.16, 2.17 και 2.2.3, το «Παράρτημα VII» αντικαθίσταται από το «Παράρτημα VI».